ສື່ສັງຄົມ Facebook ຈະນໍາຮຸ້ນ ອອກຂາຍ
ຄາດ​ວ່າບໍລິສັດ​ທາງ​ອິນ​ເທີ​ເນັດ​ດັ່ງກ່າວ​ນີ້ ຈະ​ຍື່ນ​ຄໍາ​ຮ້ອງ​ IPO ຂອງ​ຕົນ ທີ່​ສະຫຼັບຊັບຊ້ອນ​ຫລາຍ​ສົມຄວນ ​ເມື່ອ​ວັນ​ພຸດ​ມື້​ນີ້.
ຂ່າວດ້ານການເງິນລາຍງານວ່າ ເວບໄຊ້ສື່ສັງຄົມ Facebook ທີ່ໃຫຍ່ທີ່ສຸດຂອງໂລກຈະ ທໍາການຫາລາຍໄດ້ ໃຫ້ໄດ້ 5 ພັນລ້ານໂດລາ ຫລືຫລາຍກວ່ານັ້ນ ເວລາຕົນຍື່ນຄໍາຮ້ອງ ເມື່ອວັນພຸດມື້ນີ້ເພື່ອສະເໜີຂາຍຮຸ້ນເປັນເທື່ອທໍາອິດ ການສະເໜີຂາຍຮຸ້ນຕໍ່ສາທາລະນະ ຊົນເບື້ອງຕົ້ນນີ້ ເອີ້ນວ່າ initial public offering ຫລືເອີ້ນຫຍໍ້ວ່າ I-P-O ໃນແຕ່ລະຮຸ້ນຈະອະນຸຍາດໃຫ້ຜູ້ຊື້ຮຸ້ນເປັນເຈົ້າຂອງສ່ວນນຶ່ງຂອງບໍລິສັດ ແລະຊ່ວຍບໍລິສັດ ມີລາຍໄດ້ເພື່ອເສີມຂະຫຍາຍ ຊໍາລະໜີ້ສິນ ຫລືປະສົບຜົນສໍາເລັດໃນເປົ້າໝາຍອື່ນໆ ຈໍາພວກພັນທະບັດນັ້ນ ກໍເປັນວິທີທີ່ແຕກຕ່າງອີກຢ່າງນຶ່ງຂອງການຫາລາຍໄດ້ ຊຶ່ງກໍານົດ ໃຫ້ບໍລິສັດ ເປັນເຈົ້າຂອງທຸລະກິດໂດຍເຕັມແຕ່ຜູ້ດຽວ ແຕ່ເງິນຈໍານວນນັ້ນແມ່ນເງິນກູ້ຢືມ ທີ່ຕ້ອງໄດ້ຊໍາລະຄືນ ຄາດວ່າບໍລິສັດທາງອິນເທີເນັດດັ່ງກ່າວນີ້ ຈະຍື່ນຄໍາຮ້ອງ IPO ຂອງຕົນທີ່ສະຫຼັບຊັບຊ້ອນ ຫລາຍສົມຄວນ ເມື່ອວັນພຸດມື້ນີ້ ການເລິ່ມຂາຍຮຸ້ນແທ້ ແທ້ນັ້ນເບິ່ງຄືວ່າຈະມີຂຶ້ນໃນສອງ ສາມເດືອນຕໍ່ມາ ແລະພວກນັກວິເຄາະ ບາງຄົນປະເມີນວ່າ ຄຸນຄ່າໂດຍລວມດ້ານຕະຫຼາດ ຂອງບໍລິສັດນີ້ ອາດສູງ ເຖິງນຶ່ງຮ້ອຍພັນລ້ານໂດລາ